KOMISSION DIREKTIIVI 95/13/EY annettu 23 päivänä toukokuuta 1995,

neuvoston direktiivin 92/75/ETY täytäntöönpanemiseksi kotitalouksien kuivausrumpujen energiankulutuksen osoittamisen osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen

ottaa huomioon kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 22 päivänä syyskuuta 1992 annetun neuvoston direktiivin 92/75/ETY (1) ja erityisesti sen 9 ja 12 artiklan,

sekä katsoo, että

neuvoston direktiivin 92/75/ETY mukaisesti komissio antaa täytäntöönpanodirektiivin kodinkoneiden osalta, kuivausrummut mukaan lukien,

kuivausrumpujen käyttämä sähkö muodostaa merkittävän osan yhteisön kokonaisenergiantarpeesta; energiankulutuksen vähentämiselle näissä laitteissa on huomattavat mahdollisuudet,

yhteisö vahvistaa kiinnostuksensa kansainväliseen standardointijärjestelmään, jolla voidaan tuottaa standardeja, joita kaikki kansainvälisen kaupan osapuolet todella käyttävät ja joka täyttää yhteisön politiikan vaatimukset, sekä kehottaa Euroopan standardointijärjestöjä jatkamaan yhteistyötään kansainvälisten standardointijärjestöjen kanssa,

Euroopan standardointikomitea (CEN) ja Euroopan sähkötekniikan standardointikomitea (CENELEC) tunnustetaan toimivaltaisiksi toimielimiksi hyväksymään yhdenmukaistettuja standardeja 13 päivänä marraskuuta 1984 allekirjoitettujen komission ja näiden kahden toimielimen välisestä yhteistyöstä annettujen yleisten suuntaviivojen mukaisesti; tässä direktiivissä yhdenmukaistetulla standardilla tarkoitetaan teknistä eritelmää (eurooppalaista standardia tai yhdenmukaistamisasiakirjaa), jonka CENELEC on hyväksynyt komission toimeksiannosta teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY (2), sellaisena kuin se on viimeksi muutettuna Euroopan parlamentin ja neuvoston direktiivillä 94/10/EY (3), säännösten mukaisesti sekä edellä tarkoitettujen yleisten suuntaviivojen perusteella, ja

tässä direktiivissä esitetyt toimenpiteet ovat direktiivin 92/75/ETY 10 artiklan mukaisesti perustetun komitean lausunnon mukaiset,

ON ANTANUT TÄMÄN DIREKTIIVIN:

1 artikla

1) Tämä direktiivi koskee kotitalouksien sähköverkkokäyttöisiä kuivausrumpuja. Tämä direktiivi ei koske laitteita, joissa voidaan käyttää myös muita energianlähteitä, eikä pesukone-kuivausrumpu-yhdistelmiä.

2) Tässä direktiivissä edellytetty tieto mitataan yhdenmukaistettujen standardien mukaisesti, joiden viitenumerot on julkaistu Euroopan yhteisöjen virallisessa lehdessä ja joita varten jäsenvaltiot ovat julkaisseet niiden kansallisten standardien numerot, jotka saattavat mainitut yhdenmukaistetut standardit osaksi kansallisia standardeja. Kaikkia tämän direktiivin säännöksiä, jotka edellyttävät meluun liittyvän tiedon antamista, sovelletaan ainoastaan, jos kyseistä tietoa edellytetään neuvoston direktiivin 86/594/ETY (4) 3 artiklan mukaisesti. Tämä tieto mitataan tarvittaessa mainitun direktiivin mukaisesti.

3) Edellä 2 kohdassa tarkoitetut yhdenmukaistetut standardit laaditaan komission toimeksiannosta direktiivin 83/189/ETY mukaisesti, sellaisena kuin se on muutettuna direktiivillä 88/182/ETY.

4) "Jälleenmyyjällä", "tavaran toimittajalla", "selostuksella", "muilla olennaisilla voimavaroilla" ja "lisätiedoilla" tarkoitetaan direktiivin 92/75/ETY 1 artiklan 4 kohdassa annettuja määritelmiä.

2 artikla

1) Teknisiin tietoihin, joihin viitataan direktiivin 92/75/ETY 2 artiklan 3 kohdassa, sisältyvät:

- tavaran toimittajan nimi ja osoite,

- laitteen yleinen kuvaus, jonka avulla se voidaan yksiselitteisesti tunnistaa,

- tietoa, mukaan lukien tarvittaessa piirustukset, mallin tärkeimmistä ominaisuuksista ja erityisesti osista, jotka vaikuttavat huomattavasti sen energiankulutukseen,

- kertomukset mittaustesteistä, jotka on suoritettu niiden yhdenmukaistetuissa standardeissa annettujen testimenettelyjen mukaisesti, joihin viitataan 1 artiklan 2 kohdassa,

- mahdolliset käyttöohjeet.

2) Direktiivin 92/75/ETY 2 artiklan 1 kohdassa tarkoitetun merkinnän on oltava tämän direktiivin liitteessä I annetun määritelmän mukainen. Merkintä on asetettava laitteen etu- tai päällysosan ulkopuolelle siten, että se on selvästi näkyvissä eikä peitettynä.

3) Direktiivin 92/75/ETY 2 artiklan 1 kohdassa tarkoitetun selostuksen sisällön ja muodon on oltava tämän direktiivin liitteessä II annetun määritelmän mukainen.

4) Direktiivin 92/75/ETY 5 artiklassa tarkoitetuissa olosuhteissa, ja kun myytäväksi, vuokrattavaksi tai osamaksukauppaan tarjonta tapahtuu kirjallisen tiedonannon, esimerkiksi postimyyntiluettelon kautta, on kyseiseen kirjalliseen tiedonantoon sisällyttävä kaikki tämän direktiivin liitteessä III määritelty tieto.

5) Laitteen energiatehokkuusluokan, sellaisena kuin se on esitetty merkinnässä ja selostuksessa, on oltava liitteen IV määritelmän mukainen.

3 artikla

Jäsenvaltioiden on toteutettava kaikki vaadittavat toimenpiteet, joilla varmistetaan, että niiden alueelle sijoittautuneet tavaran toimittajat ja jälleenmyyjät täyttävät tämän direktiivin mukaiset velvoitteet.

4 artikla

1. Jäsenvaltioiden on saatettava voimaan ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä maaliskuuta 1996. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä huhtikuuta 1996.

Jäsenvaltioiden on kuitenkin sallittava 30 päivään syyskuuta 1996

- sellaisten tuotteiden markkinoille saattaminen, kaupan pitäminen ja/tai esittely

- sellaisten 2 artiklan 4 kohdassa tarkoitettujen kirjallisten tiedonantojen jakelu,

jotka eivät ole tämän direktiivin mukaisia.

Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

2. Jäsenvaltioiden on ilmoitettava kaikista tämän direktiivin alaan kuuluvista toimenpiteistään komissiolle.

5 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

6 artikla

Tämä direktiivi on osoitettu kaikille jäsenvaltioille.

Tehty Brysselissä 23 päivänä toukokuuta 1995.

Komission puolesta

Christos PAPOUTSIS

Komission jäsen

(1) EYVL N:o L 297, 13. 10. 1992, s. 16

(2) EYVL N:o L 109, 26. 4. 1983, s. 8

(3) EYVL N:o L 100, 19. 4. 1994, s. 30

(4) EYVL N:o L 334, 6. 12. 1986, s. 24

LIITE I

MERKINTÄ

Merkinnän malli

1. Merkinnän on oltava seuraavista piirroksista valittu soveltuva kielitoisinto:

>VIITTAUS FILMIIN>

>VIITTAUS FILMIIN>

>VIITTAUS FILMIIN>

>VIITTAUS FILMIIN>

>VIITTAUS FILMIIN>

>

VIITTAUS FILMIIN>

>VIITTAUS FILMIIN>

>VIITTAUS FILMIIN>

>VIITTAUS FILMIIN>

>VIITTAUS FILMIIN>

>

VIITTAUS FILMIIN>

>VIITTAUS FILMIIN>

Merkintää koskevia huomautuksia

2. Seuraavilla huomautuksilla määritellään annettavat tiedot:

Huomautus

I Tavaran toimittajan nimi tai tavaramerkki.

II Tavaran toimittajan mallin tunnus.

III Laitteen energiankulutusluokka määritellään liitteen IV mukaisesti. Se on asetettava samalle tasolle kuin nuoli.

IV Rajoittamatta yhteisön ekotuotemerkin myöntämisjärjestelmän vaatimuksia ekotuotemerkki voidaan laittaa tähän, jos laitteelle on myönnetty yhteisön ekotuotemerkki 23 päivänä maaliskuuta annetun neuvoston asetuksen (ETY) N:o 880/92 (1) mukaisesti. Pesukoneiden merkintöjen suunnitteluoppaassa, johon viitataan jäljempänä, selitetään, miten ekotuotemerkki voidaan sisällyttää merkintään.

V Energiankulutus kWh:ina vakio-oloissa "säilytyskuiva puuvilla" -ohjelmaa käyttäen 1 artiklan 2 kohdassa tarkoitettujen yhtenäistettyjen standardien mukaisilla testausmenettelyillä mitattuna.

VI Puuvillan täyttömäärä kiloina (kg) 1 artiklan 2 kohdassa tarkoitettujen yhtenäistettyjen standardien mukaisesti määritettynä.

VII Laitteen tyyppi, kosteuden ulos poistava tai kosteuden tiivistävä, 1 artiklan 2 kohdassa tarkoitettujen yhtenäistettyjen standardien mukaisesti määritettynä. Nuoli on asetettava samalle tasolle kuin tyyppi.

VIII Soveltuvin osin melun voimakkuus neuvoston direktiivin 86/594/ETY (2) mukaisesti mitattuna.

Huom.

Muiden kielten vastineet edellä esitetyille käsitteille annetaan liitteessä V.

Painatus

3. Seuraavassa määritellään joitakin merkinnän piirteitä:

>VIITTAUS FILMIIN>

Käytettävät värit:

CMYB - Syaani, magenta, keltainen, musta.

Esimerkiksi 07X0: 0 % syaani, 70 % magenta, 100 % keltainen, 0 % musta

Nuolet:

- A: X0X0

- B: 70X0

- C: 30X0

- D: 00X0

- E: 03X0

- F: 07X0

- G: 0XX0

Kehyksen väri: X070

Kaikki tekstit ovat mustia. Tausta on valkoinen.

Täydelliset paino-ohjeet sisältyvät kuivausrumpujen energiamerkintöjen suunnitteluoppaaseen, joka on saatavissa tiedoksi:

Kodinkoneiden energiamerkintöjen ja standardoitujen tuotetietojen komitean sihteeristö

Energian pääosasto XVII

Euroopan komissio

Rue de la Loi/Wetstraat 200

B-1049 Bruxelles/Brussel

(1) EYVL N:o L 99, 11. 4. 1992, s. 1

(2) EYVL N:o L 344, 6. 12. 1986, s. 24. Tähän liittyvät melunmittausstandardit ovat EN 60704-2-4 ja EN 60704-3.

LIITE II

SELOSTUS

Seuraavien tietojen on oltava selostuksessa. Tiedot voidaan antaa taulukkona, jossa on useita saman tavaran toimittajan malleja, jolloin tiedot on annettava määritellyssä järjestyksessä tai laitteen kuvauksen läheisyydessä:

1. Tavaran toimittajan nimi tai tavaramerkki.

2. Tavaran toimittajan mallin tunnus.

3. Laitteen energiankulutusluokka liitteen IV mukaisesti määritettynä. Ilmaistaan muodossa: "Energiatehokkuusluokka . . asteikolla A:sta (vähän kuluttava) G:hen (paljon kuluttava)". Jos tämä tieto annetaan taulukkona, se voidaan ilmaista myös muilla tavoin, jos asteikko A:sta (vähän kuluttava) G:hen (paljon kuluttava) käy selvästi ilmi.

4. Jos tiedot annetaan taulukkona ja jos joillekin taulukossa luetelluille laitteille on myönnetty yhteisön ekotuotemerkki neuvoston asetuksen (ETY) N:o 880/92 mukaisesti, voidaan tämä tieto sisällyttää tähän. Tässä tapauksessa taulukon riviotsikon on oltava "yhteisön ekotuotemerkki", ja taulukkomerkinnän on oltava kopio ekotuotemerkistä. Tällä säännöksellä ei rajoiteta yhteisön ekotuotemerkin myöntämisjärjestelmän mukaisia vaatimuksia.

5. Energiankulutus (liite I huomautus V).

6. Puuvillalle määritelty täyttömäärä (liite I huomautus VI).

7. Vedenkulutus, jos sovellettavissa, "säilytyskuiva puuvilla" -ohjelmaa käytettäessä 1 artiklan 2 kohdassa tarkoitettujen yhtenäistettyjen standardien mukaisilla testausmenettelyillä mitattuna.

8. Kuivausaika "säilytyskuiva puuvilla" -ohjelmaa käyttäen 1 artiklan 2 kohdassa tarkoitettujen yhtenäistettyjen standardien mukaisilla testausmenettelyillä mitattuna.

9. Edellä huomautuksissa 5, 6, 7 ja 8 annettuja tietoja vastaavat tiedot "silityskuiva puuvilla" ja "helppohoitoiset tekstiilit" -ohjelmien osalta. Nämä voidaan jättää pois, jos kyseisissä laitteissa ei ole tällaista ohjelmaa.

10. Tavaran toimittajat voivat sisällyttää tähän muita kuivausohjelmia koskevat, kohtaan 5-8 liittyvät tiedot.

11. Keskimääräinen vuotuinen energiankulutus (ja, soveltuvin osin, vedenkulutus), joka perustuu 150 kg:n kuivaamiseen ohjelmalla "säilytyskuiva puuvilla", 280 kg:n kuivaamiseen ohjelmalla "silityskuiva" puuvilla ja 150 kg:n kuivaamiseen ohjelmalla "helppohoitoiset" tekstiilit. Tämä ilmaistaan seuraavasti: "Arvioitu vuosikulutus nelihenkisessä perheessä, jossa pyykki tavallisesti kuivataan kuivausrummussa."

12. Laitteen tyyppi, kosteuden ulos poistava tai kosteuden tiivistävä, 1 artiklan 2 kohdassa tarkoitettujen yhtenäistettyjen standardien mukaisilla testausmenettelyillä määritettynä (liite I huomautus VII).

13. Soveltuvin osin "melu" direktiivin 86/594/ETY mukaisesti mitattuna.

Jos merkinnän kopio, joko värillisenä tai mustavalkoisena, on mukana selostuksessa, vain selostukseen kuuluva lisätieto on merkittävä.

Huom.

Muiden kielten vastineet edellä esitetyille käsitteille annetaan liitteessä V.

LIITE III

POSTIMYYNTI JA MUU ETÄMYYNTI

Postimyyntiluetteloihin ja muihin 2 artiklan 4 kohdassa tarkoitettuihin kirjallisiin tiedonantoihin on sisällyttävä seuraavat tiedot, jäljempänä määritellyssä järjestyksessä:

1. Energiatehokkuusluokka (liite II kohta 3)

2. Energiankulutus (liite II huomautus V)

3. Täyttömäärä (liite II huomautus VI)

4. Vedenkulutus ohjelmaa kohti (jos sovellettavissa) (liite I kohta 7)

5. Arvioitu kotitalouden vuosikulutus (liite I kohta 11)

6. Melu (liite I huomautus VIII)

Jos muita selostukseen sisältyviä tietoja annetaan, niiden on oltava liitteessä II määritellyssä muodossa ja niiden on sisällyttävä edellä olevaan taulukkoon selostusta varten määritellyssä järjestyksessä.

Huom.

Muiden kielten vastineet edellä esitetyille käsitteille annetaan liitteessä V.

LIITE IV

ENERGIATEHOKKUUSLUOKKA

Laitteen energiatehokkuusluokka määritellään seuraavien taulukoiden mukaisesti:

>TAULUKON PAIKKA>

>TAULUKON PAIKKA>

LIITE V

>TAULUKON PAIKKA>